钦定古今图书集成/历象汇编/乾象典/第057卷 > 魏了翁经外杂抄 > 《论星垣诸座异同》
## 钦定古今图书集成/历象汇编/乾象典/第057卷 > 魏了翁经外杂抄 > 《论星垣诸座异同》

古今星象之书，巫咸、甘德、石申所记，司马迁、班固所
注，既已不同，而张衡《灵宪》，“中外官常明者一百二十，
可名者三百二十，为星二千五百，微星之数万一千
五百二十。”今往往失其传。三国时，吴太史令陈卓始
备列巫咸、甘德、石申三家之星，总二百八十三星，为
一千四百六十四星。后虽有知者，如张子信、李淳风
之徒，亦不敢妄注一二于其间矣。且以三家星言之，
虽曰近日而隐，远日而显，然皆不离其次，居中如毂，
遍入于列舍者，紫微垣也。散之于外如辐，而翼于垣
者，二十八舍也。起翼之初度，尽轸之末度者，太微垣
也。西离于氐，东入于斗者，天巿垣也。其他杂星，皆在
紫微垣之外，分布于列舍之间，在赤道内者谓之“中
官”，在赤道外者，谓之“外官。”星名既异，去极不同，入宿
亦别，或象天官，或象庶物，或主人君，或主后妃，或主
太子，或主外国。其祥虽各载之本篇，其大略可得而
举。石申紫微垣东藩左骖枢上宰少宰，上弼少弼、上
卫少卫卜丞，西藩右骖枢少尉、上辅少辅、上卫少卫
少丞，北极北斗辅星钩陈、天一、太一、天枪、相、天牢、太
阳、守文昌、天棓、阁道，共一十三坐，计六十四星。太微
垣内屏五帝坐，郎位、常陈、郎将，共六坐，计四十二星。
天巿垣，帝坐候、宗正、宗人、宗星、宦者，斗共八坐，计四
十一星。列舍二十八宿：井、附官、钩钤、神宫、坟墓、离宫、
附耳、钺、左右辖，共三十五坐，计一百八十二星。中官、
摄提、大角，天戈，招摇，七公，梗河，天纪，贯索，织女，女床，
右旗，河鼓，天津，瓠瓜，螣蛇，王良，附路，天大，将军，大陵，
天船，天廪，卷舌，参旗，五车，天关，五诸侯，积水，水位，北
河，南河，积薪，三台，轩辕，少微，共三十四坐，计二百三
星。外官，西咸，骑官，积卒，东咸，龟，天江，傅说，鱼杵，天弁，
建鳖，九坎，离珠。壁垒阵，败臼，北落，师门。羽林，军、土司
空，天仓，天囷，天苑，玉井、屏、厕、矢、军巿、野鸡、老人，狼，弧矢、天稷，长沙，南门、库楼、平星，共三十六坐，计二百二
十七星，并用《赤记》。“甘德。”紫微垣四辅，天皇大帝，天柱，
女史，柱史尚书，阴德，天床、内厨，五帝内坐，华盖、杠、六
甲，传舍，天厨、扶筐，三公，天理、势、内、阶、策、八谷，共二十
一坐，计一百二星。太微垣太子从官、幸臣，三公九卿，
内五诸侯谒者，共七坐，计一十五星。天巿垣，斛巿楼
二坐，计十星。中官，天田，平道，周鼎，亢池，帝席，天乳，渐
台，辇道，左旗，败瓜，司危，司非，司禄，车府人，臼杵，土功
吏，造父，雷电，土公，外屏，右更，军，南门，左更，积尸，天阿，
积水，月，砺石，天谗，天街，诸王，天节，天高，天潢，咸池，司
怪，水府，座旗，四渎，阙丘，天樽，爟酒旗，内平，灵台，明堂，
进贤，共四十九坐，计一百七十九星。外官，折威，车骑，
骑阵，将军，阵车，日糠，农丈人，狗，天鸡，狗国，天田，罗堰，
哭，司命，盖屋，泣，霹雳，云雨，八魁，天溷，𫓧锧，天庾，刍槁，
九州，殊口，天园，九游，军井，丈人，子孙，天社，天狗，外厨，
天记，天庙，东瓯，器府，青丘，天门，共三十九坐，计“二百
十五星，并用墨记。”巫咸紫微垣，大理、御女、三师、钩陈，
共四坐，计一十八星。太微垣虎贲一星，天巿垣，帛度、
屠肆，列肆、车肆，共四坐，计八星。中官，奚仲，天厩，天阴，
太尊，长垣，共五坐，计二十四星。外官，阳门，顿顽，天辐，
从官，键闭，罚，天籥，天渊，天桴，十二诸国，离瑜，天垒城，
天钱，天纲，虚梁，斧钺，天相，军门、“土司空共一十九坐，
计九十三星，并用《黄记》。”其间又有名同而所记之色
不同，所记之色同而星数之多寡或异者，“两三公各
三星，一在紫微垣外坐开阳之下，《黑记》；一在太微垣
之内，《黑记》。”“两土司空一在翼宿度内，四星《黄记》；一在
奎宿度内，一星赤记。”“两太子各一星，一在太微垣之
内，《黑记》；一在紫微垣北极之下，赤记。两从官，一在太
微垣之内，一星黑记一在房宿度内，二星黄记。两天
田，一在角宿度内，二星一在牛宿度内，九星并黑记。
两积水各一星，一在昴宿度内，黑记一在井宿度内，
赤记。两御女，一在权星之下，一星，赤记一在紫微垣
之内，四星，黄记。”两杵各三星，一在箕宿度内，赤记一
“在危宿度内，黑记。韩、楚、周、秦、郑、晋、魏、赵、齐、燕。天巿垣
与十二诸国名同，而所记之色不同。其馀所不著者，
皆为无名之星。自三国至国朝，并遵用之。皇祐所测
与崇宁所测，其间有分秒不同者，并从《崇宁》为准。”
邹淮以进士提领造历所演算历书，其所撰载如此。
余所收天文书，虽不能无少异，而大略则不异也。余
本有《三家星歌》及李淳风《乾象赋》，余琇为之注，甚详
密可爱。此所述分三垣内外官而类之，有条而不紊，
不可不记也。